CELEX: 52022PC0051
Language: lv
Date: 2022-02-16
Title: Priekšlikums EIROPAS PARLAMENTA UN PADOMES REGULA, ar ko groza Regulu (ES) 2019/833, ar kuru nosaka saglabāšanas un izpildes panākšanas pasākumus, kas piemērojami Ziemeļrietumu Atlantijas zvejniecības organizācijas pārvaldības apgabalā

EIROPAS
                            KOMISIJA
                                                   Briselē, 16.2.2022.
                                                   COM(2022) 51 final
                                                   2022/0035 (COD)
                                        Priekšlikums
                  EIROPAS PARLAMENTA UN PADOMES REGULA,
   ar ko groza Regulu (ES) 2019/833, ar kuru nosaka saglabāšanas un izpildes panākšanas
      pasākumus, kas piemērojami Ziemeļrietumu Atlantijas zvejniecības organizācijas
                                  pārvaldības apgabalā
LV                                                                                      LV
 ---pagebreak---                                     PASKAIDROJUMA RAKSTS
   1.        PRIEKŠLIKUMA KONTEKSTS
   •         Priekšlikuma pamatojums un mērķi
   Priekšlikuma galvenais mērķis ir Savienības tiesību aktos ieviest saglabāšanas un izpildes
   panākšanas pasākumos izdarītos grozījumus, kurus Ziemeļrietumu Atlantijas zvejniecības
   organizācija (NAFO) pieņēmusi savā gadskārtējā sanāksmē 2021. gada septembrī.
   Priekšlikums ietver arī NAFO redakcionālos uzlabojumus un pielāgo tekstu ES juridiskajam
   kontekstam. NAFO ir reģionāla zvejniecības pārvaldības organizācija, kas atbild par tās
   pārziņā esošo zvejas resursu pārvaldību Atlantijas okeāna ziemeļrietumu daļā. NAFO
   saglabāšanas un pārvaldības pasākumus piemēro tikai NAFO pārvaldības apgabalā – atklātās
   jūras teritorijās jeb apgabalā, kas atrodas ārpus piekrastes valstu zvejniecības jurisdikcijas. ES
   kopš 1979. gada ir NAFO līgumslēdzēja puse.
   NAFO konvencijā teikts, ka NAFO komisijas pieņemtie saglabāšanas pasākumi ir saistoši
   (XIV pants, VI panta 8. un 9. punkts) un ka līgumslēdzējām pusēm tie jāīsteno.
   Ar Regulu (ES) 2019/833 NAFO saglabāšanas un izpildes panākšanas pasākumi tika ieviesti
   Savienības tiesību aktos. Šis priekšlikums aptver grozījumus, kurus NAFO pieņēmusi
   gadskārtējā sanāksmē 2021. gada septembrī. Minētie grozījumi stājās spēkā 2021. gada
   2. decembrī un ir piemērojami no tās pašas dienas.
    •        Saskanība ar pašreizējiem noteikumiem konkrētajā politikas jomā
   Priekšlikums ir saskanīgs ar Regulu (ES) 2019/833.
   Priekšlikums ir saskaņā ar Regulas (ES) Nr. 1380/2013 par kopējo zivsaimniecības politiku
   VI daļu “Ārpolitika”, kas paredz, ka Savienība ārējās attiecības zivsaimniecības jomā īsteno
   atbilstīgi starptautiskajām saistībām, ES zvejas darbības balstot uz reģionālu sadarbību
   zvejniecības jomā.
   Priekšlikums papildina Regulu (ES) 2017/2403 par ārējo flotu pārvaldību, proti, tas paredz, ka
   Savienības zvejas kuģiem vajadzīgas reģionālo zvejniecības pārvaldības organizāciju zvejas
   atļaujas, un Padomes Regulu (EK) Nr. 1005/2008 par nelegālu, nereģistrētu un neregulētu
   zveju, proti, tas paredz, ka NAFO nelegālās, nereģistrētās un neregulētās (NNN) zvejas kuģu
   saraksts tiek iekļauts Savienības NNN zvejas kuģu sarakstā.
   Uz ES zvejas iespējām, par kurām lemj NAFO, šis priekšlikums neattiecas. Saskaņā ar
   Līguma par Eiropas Savienības darbību (LESD) 43. panta 3. punktu pieņemt pasākumus par
   cenu, nodevu, atbalsta un kvantitatīvo ierobežojumu noteikšanu un par zvejas iespēju
   noteikšanu un iedalīšanu ir Padomes prerogatīva.
   •         Saskanība ar citām Savienības politikas jomām
   Priekšlikums ir saskanīgs ar citām Savienības rīcībpolitikām.
   2.        JURIDISKAIS PAMATS, SUBSIDIARITĀTE UN PROPORCIONALITĀTE
   •         Juridiskais pamats
   Šā priekšlikuma pamatā ir LESD 43. panta 2. punkts, jo tas paredz noteikumus, kas vajadzīgi
   kopējās zivsaimniecības politikas mērķu sasniegšanai.
LV                                                  1                                                 LV
 ---pagebreak---    •         Subsidiaritāte (neekskluzīvas kompetences gadījumā)
   Priekšlikums ir Savienības ekskluzīvā kompetencē (LESD 3. panta 1. punkta d) apakšpunkts).
   Tāpēc subsidiaritātes principu nepiemēro.
   •         Proporcionalitāte
   Priekšlikums nodrošinās to, ka pienākumi, kas ES uzlikti NAFO satvarā, tiek izpildīti, bet
   nesniegsies tālāk par to, kas vajadzīgs šā mērķa sasniegšanai.
   •         Juridiskā instrumenta izvēle
   Ar izvēlēto instrumentu groza Regulu (ES) 2019/833.
   3.        EX POST IZVĒRTĒJUMU, APSPRIEŠANOS AR IEINTERESĒTAJĀM
             PERSONĀM UN IETEKMES NOVĒRTĒJUMU REZULTĀTI
   •         Ex post izvērtējumi / spēkā esošo tiesību aktu atbilstības pārbaude
   Neattiecas.
    •        Apspriešanās ar ieinteresētajām personām
   Šā priekšlikuma mērķis ir Regulu (ES) 2019/833 grozīt, lai Savienības tiesību aktos ieviestu
   saglabāšanas un izpildes panākšanas pasākumos izdarītos grozījumus, kuri pieņemti NAFO
   gadskārtējā sanāksmē 2021. gada septembrī. Apspriešanās ar ES dalībvalstu ekspertiem un
   nozares pārstāvjiem ir notikusi gan gatavojoties NAFO gadskārtējai sanāksmei, kurā šie
   ieteikumi tika pieņemti, gan NAFO sarunu laikā.
   •         Ekspertu atzinumu pieprasīšana un izmantošana
   Ar šo priekšlikumu Savienības tiesību aktos tiek ieviesti NAFO saglabāšanas pasākumos
   izdarītie grozījumi, kas pieņemti saskaņā ar NAFO pastāvīgajām komitejām zinātnisko un
   kontroles ieteikumu jomā.
   •         Ietekmes novērtējums
   Neattiecas. Ar šo priekšlikumu Savienības tiesību aktos tiek ieviesti NAFO saglabāšanas
   pasākumos izdarītie grozījumi, kas ir saistoši līgumslēdzējām pusēm un tieši piemērojami
   dalībvalstīm.
   •         Normatīvā atbilstība un vienkāršošana
   Šis priekšlikums ar normatīvo atbilstību un vienkāršošanu (REFIT) nav saistīts.
    •        Pamattiesības
   Šis priekšlikums pamattiesību aizsardzību neietekmē.
    4.       IETEKME UZ BUDŽETU
   Šis priekšlikums budžetu neietekmē.
    5.       CITI ELEMENTI
   •         Īstenošanas plāni un uzraudzīšanas, izvērtēšanas un ziņošanas kārtība
   Neattiecas.
LV                                                2                                             LV
 ---pagebreak---     •         Skaidrojošie dokumenti (direktīvām)
   Neattiecas.
    •         Detalizēts konkrētu priekšlikuma noteikumu skaidrojums
   Ar šo priekšlikumu tiek ieviesti NAFO gadskārtējā sanāksmē 2021. gada septembrī pieņemtie
   grozījumi, kuri attiecas uz kvotas “Citi” aprēķināšanu, un ievieš papildu pasākumus, kas
   saistīti ar 3M rajonā nozvejotas mencas, kā arī ar Grenlandes paltusa izkrāvumu inspicēšanu.
   Grozījumi ietver arī pārskatītus noteikumus par papildu procedūrām, smagiem pārkāpumiem,
   kas saistīti ar linuma acs izmēru, režģa vai restu izmantošanu, un pastiprinātus turpmākus
   pasākumus, kas veicami pārkāpumu gadījumā, kā arī paredz dokumentu nosūtīšanu NAFO un
   Eiropas Zivsaimniecības kontroles aģentūrai.
   Turklāt priekšlikums deleģē Komisijai pilnvaras grozīt Regulu (ES) 2019/833, proti, 10. panta
   1. punkta e) apakšpunktā minētos noteikumus par Grenlandes paltusa izkrāvumu inspicēšanu
   un 9.a pantā noteiktos kontroles pasākumus attiecībā uz mencu 3M rajonā, ja NAFO nākotnē
   grozīs savus pasākumus. Iespēja bez kavēšanās grozīt šos noteikumus vajadzīga, lai
   Savienības kuģi katrā nākamajā zvejas sezonā varētu zvejot ar tādiem pašiem noteikumiem kā
   citu NAFO līgumslēdzēju pušu kuģi.
LV                                               3                                               LV
 ---pagebreak---                                                                2022/0035 (COD)
                                                 Priekšlikums
                        EIROPAS PARLAMENTA UN PADOMES REGULA,
    ar ko groza Regulu (ES) 2019/833, ar kuru nosaka saglabāšanas un izpildes panākšanas
       pasākumus, kas piemērojami Ziemeļrietumu Atlantijas zvejniecības organizācijas
                                           pārvaldības apgabalā
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 2. punktu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   ņemot vērā Eiropas Ekonomikas un sociālo lietu komitejas atzinumu1,
   saskaņā ar parasto likumdošanas procedūru,
   tā kā:
   (1)    Eiropas Parlamenta un Padomes Regula (ES) 2019/8332 tika pieņemta, lai Savienības
          tiesību aktos ieviestu pašus jaunākos noteikumus, kas iekļauti saglabāšanas un izpildes
          panākšanas pasākumos, kuri piemērojami Ziemeļrietumu Atlantijas zvejniecības
          organizācijas (NAFO) pārvaldības apgabalā. Minētā regula pēc tam tika grozīta, lai
          tajā iestrādātu NAFO gadskārtējās sanāksmēs 2019. un 2020. gadā pieņemtos
          pasākumus3.
   (2)    Pēc tam NAFO 43. gadskārtējā sanāksmē 2021. gada septembrī pieņēma vairākus
          juridiski saistošus lēmumus, kas vērsti uz tās pārziņā esošo zvejas resursu saglabāšanu
          un attiecas uz šādiem aspektiem: saskaņā ar kvotu “Citi” gūtās nozvejas paturēšana,
          3M rajonā nozvejotas mencas un Grenlandes paltusa izkrāvumu inspicēšana ostā,
          uzraudzība un pastiprināti noteikumi par pārkāpumiem un izpildes panākšanu.
   (3)    Minētie lēmumi ir adresēti NAFO līgumslēdzējām pusēm, un tajos ietverti arī
          operatoru pienākumi. NAFO saglabāšanas un izpildes panākšanas pasākumi (CEM)
          pēc to stāšanās spēkā 2021. gada 2. decembrī ir saistoši visām NAFO līgumslēdzējām
          pusēm. Eiropas Savienībās gadījumā tie Savienības tiesību aktos jāievieš tādā mērā,
          ciktāl Savienības tiesību aktos tie vēl nav paredzēti.
   (4)    Lai šos jaunos NAFO pasākumus varētu piemērot Savienības zvejas kuģiem, Regula
          (ES) 2019/833 būtu jāgroza.
   1
           OV C , , . lpp.
   2
           Eiropas Parlamenta un Padomes Regula (ES) 2019/833 (2019. gada 20. maijs), ar kuru nosaka
           saglabāšanas un izpildes panākšanas pasākumus, kas piemērojami Ziemeļrietumu Atlantijas
           zvejniecības organizācijas pārvaldības apgabalā, groza Regulu (ES) 2016/1627 un atceļ Padomes
           Regulas (EK) Nr. 2115/2005 un (EK) Nr. 1386/2007 (OV L 141, 28.5.2019., 1. lpp.).
   3
           Eiropas Parlamenta un Padomes Regula (ES) 2021/1231 (2021. gada 14. jūlijs), ar ko groza Regulu
           (ES) 2019/833, ar kuru nosaka saglabāšanas un izpildes panākšanas pasākumus, kas piemērojami
           Ziemeļrietumu Atlantijas zvejniecības organizācijas pārvaldības apgabalā (OV L 274, 30.7.2021.,
           32. lpp.).
LV                                                     4                                                   LV
 ---pagebreak---    (5)   Daži CEM noteikumi turpmākās NAFO gadskārtējās sanāksmēs varētu tikt grozīti, ja
         tiks ieviesti jauni tehniskie pasākumi, kas saistīti ar krājumu biomasas izmaiņām un
         grunts zvejas darbību teritoriālo ierobežojumu pārskatīšanu. Lai Savienības tiesību
         aktos pirms zvejas sezonas sākuma ātri ieviestu turpmākus CEM grozījumus, būtu
         jādeleģē Komisijai pilnvaras saskaņā ar Līguma par Eiropas Savienības darbību
         290. pantu pieņemt aktus attiecībā uz Grenlandes paltusa izkraušanas un inspicēšanas
         pasākumiem un kontroles pasākumiem, kas piemērojami mencai 3M rajonā.
   (6)   Ir īpaši būtiski, lai Komisija, kad tā veic sagatavošanas darbus, rīkotu atbilstīgas
         apspriešanās, arī ekspertu līmenī, un lai minētās apspriešanās tiktu rīkotas saskaņā ar
         principiem, kas noteikti 2016. gada 13. aprīļa Iestāžu nolīgumā par labāku
         likumdošanas procesu4. Jo īpaši, lai deleģēto aktu sagatavošanā nodrošinātu vienādu
         dalību, Eiropas Parlamentam un Padomei visi dokumenti būtu jāsaņem vienlaicīgi ar
         dalībvalstu ekspertiem, un minēto iestāžu ekspertiem vajadzētu būt sistemātiskai
         piekļuvei Komisijas ekspertu grupu sanāksmēm, kurās notiek deleģēto aktu
         sagatavošana.
   (7)   Tāpēc Regula (ES) 2019/833 būtu attiecīgi jāgroza,
   IR PIEŅĒMUŠI ŠO REGULU.
                                               1. pants
                                   Grozījumi Regulā (ES) 2019/833
   Regulu (ES) 2019/833 groza šādi:
   (1)     regulas 7. panta 3. punkta d) apakšpunktu aizstāj ar šādu:
         “d) ja ir spēkā zvejas aizliegums (moratorijs) vai ja kvota “Citi”, kas atvērta
         minētajam krājumam, ir pilnībā apgūta: 1250 kg vai 5 % atkarībā no tā, kurš
         daudzums ir lielāks; šis nosacījums attiecas uz līgumslēdzējām pusēm, kas saskaņā ar
         šīs regulas 6. pantu paziņojušas par kvotas “Citi” izmantojumu;”;
   (2)     regulas 9.a panta 1. punkta c) apakšpunkta pirmo teikumu aizstāj ar šādu:
           “katra dalībvalsts savās ostās inspicē vismaz 50 % 3M rajonā nozvejotas mencas
           izkrāvumu vai pārkrāvumu citā kuģī un sagatavo inspekcijas ziņojumu CEM
           IV.C pielikumā paredzētajā formātā, kas minēts šīs regulas pielikuma 9. punktā, un
           12 darbdienu laikā no inspekcijas pabeigšanas dienas nosūta to NAFO
           izpildsekretāram ar kopiju Komisijai un EFCA.”;
   (3)     regulas 10. panta 1. punkta e) apakšpunkta pirmo teikumu aizstāj ar šādu:
           “e) katra dalībvalsts savās ostās inspicē katru Grenlandes paltusa izkrāvumu, ja no šā
           krājuma nozvejotais daudzums, kas paturēts uz kuģa, ir lielāks nekā 5 % no kopējās
           nozvejas vai lielāks nekā 2500 kg, un sagatavo inspekcijas ziņojumu CEM
           IV.C pielikumā paredzētajā formātā, kas minēts šīs regulas pielikuma 9. punktā, un
           14 darbdienu laikā no inspekcijas pabeigšanas dienas nosūta to NAFO
           izpildsekretāram ar kopiju Komisijai un EFCA.”;
   (4)     regulas 29. panta 1. punktu aizstāj ar šādu:
           “Katra dalībvalsts katru gadu ne vēlāk kā 1. novembrī nosūta šādu informāciju EFCA
           (ar kopiju Komisijai), kura nodrošina šīs informācijas pārsūtīšanu NAFO
           izpildsekretāram:
   4
           OV L 123, 12.5.2016., 1. lpp.
LV                                                 5                                              LV
 ---pagebreak---             a) tās kompetentās iestādes kontaktinformācija, kas darbojas kā kontaktpunkts,
            kuram tūlītēji paziņo par pārkāpumiem pārvaldības apgabalā, un jebkādas turpmākas
            izmaiņas šajā informācijā, kuras paziņo ne mazāk kā 15 dienas pirms izmaiņu
            stāšanās spēkā;
            b) dalībvalsts darbam shēmā norīkoto inspektoru un inspektoru stažieru vārdu un
            katras inspekcijas platformas vārdu, radio izsaukuma signālu un saziņas
            kontaktinformāciju. Izmaiņas šādi paziņotajā informācijā dalībvalsts, ja vien
            iespējams, paziņo ne mazāk kā 60 dienas iepriekš.”;
   (5)      regulas 35. panta 1. punkta g) apakšpunktu aizstāj ar šādu:
            “g) zveja, kurā izmanto linumu ar neatļautu acs izmēru, režģi vai restes ar neatļautu
            attālumu starp stieņiem, vai zveja bez šķirotājrežģa vai restēm – pretrunā 13. vai
            14. pantam;”;
   (6)      regulas 36. panta 1. punkta d) apakšpunktu aizstāj ar šādu:
            “nodrošina, ka sankcijas, kas piemērojamas par pārkāpumiem un – ciktāl iespējams
            saskaņā ar valsts tiesību aktiem – par atkārtotiem smagiem pārkāpumiem, jo īpaši
            tiem, kas noteikti 35. panta 3. punkta c) apakšpunkta iii) un iv) punktā, ir pietiekami
            bargas, lai faktiski nodrošinātu atbilstību, atturētu no turpmākiem pārkāpumiem vai
            to atkārtošanas un atņemtu pārkāpējiem ieguvumus no pārkāpuma.”;
   (7)      regulas 36. panta 2. punktam pievieno šādu e) un f) apakšpunktu:
            “e) pastiprinātas vai papildu ziņošanas prasības, cita starpā palielināts ziņošanas
            biežums vai papildu ziņojamie dati;
            f) pastiprinātas vai papildu uzraudzības prasības, cita starpā novērotāja vai inspektora
            izvietošana uz kuģa vai attālā elektroniskā uzraudzība, ko īsteno saskaņā ar
            tehniskajām specifikācijām, kuras ir relevantas NAFO apgabalā darbojošamies zvejas
            kuģiem.”;
   (8)      regulas 40. panta 3. punkta otro teikumu aizstāj ar šādu:
            “Komisija šo informāciju pārsūta NAFO izpildsekretāram.”;
   (9)      regulas 50. panta 2. punktu groza šādi:
            a) punkta c) apakšpunktu aizstāj ar šādu:
            “c) procedūrām attiecībā uz kuģiem, uz kuriem ir vairāk nekā 50 tonnas (dzīvsvars)
            kopējās nozvejas, kad tie ieiet pārvaldības apgabalā, lai zvejotu Grenlandes paltusu,
            attiecībā uz 10. panta 2. punkta a) un b) apakšpunktā noteikto paziņojumu saturu un
            10. panta 2. punkta d) apakšpunktā noteiktajiem zvejas sākšanas nosacījumiem, kā
            arī 10. panta 1. punkta e) apakšpunktā minētajiem noteikumiem par Grenlandes
            paltusa izkrāvumu inspicēšanu;”,
            b) pievieno šādu l) apakšpunktu:
            “l) kontroles pasākumiem, kas 9.a pantā noteikti attiecībā uz mencu 3M rajonā.”
                                                2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā
   Vēstnesī.
LV                                                  6                                                LV
 ---pagebreak---    Šī regula uzliek saistības kopumā un ir tieši piemērojama visās dalībvalstīs.
   Briselē,
   Eiropas Parlamenta vārdā –                    Padomes vārdā –
   priekšsēdētājs                                priekšsēdētājs
LV                                                 7                             LV